આટલી વાત પછી, મારે એટલું જ જાણવું છે કે, ઓછામાં ઓછા ચાર-પાંચ રોગ વારસામાં અને બે-ચાર આપણે ઉભાં કર્યા હોય, તો જિંદગી ભરેલી-ભરેલી લાગે કે ના લાગે. આપણે જાતે માંદા પડીએ તો જ ખબર પડે કે, બીજાને આપણી વેલ્યુ કેટલી છે? રોજ આપણી ચા ઢીંચીને જતો હોય, અને માંદા પડ્યા તો બે સફરજન લઈને તો ના આવે, આપણું સફરજન ખાઈ જાય, એનો એકાઉન્ટ ક્લોઝ કરવાની આપણને સમઝ પડે. સંબંધોના સરવૈયા જોવા માટે પણ બે ચાર વાર માંદા તો પડવું જ જોઈએ. કારણ, આપણી માંદગી ઉપર તો કેટલાય લોકોના રસોડા ચાલતાં હોય છે.